The Rolling Stones

The Rolling Stones rock talde ingelesa da, 1962ko apirilean Londonen sortua. Brian Jones (gitarra, harmonika), Ian Stewart (pianoa), Mick Jagger (ahotsak, harmonika), eta Keith Richardsek (gitarra, ahotsak) sortu zuten hasiera batean, eta Bill Wyman baxujolea eta Charlie Watts bateriajolea batu zitzaizkien hasi eta hilabete gutxira. Taldearen lehen urteetan Brian Jones izan zen lider eta konposatzaile nagusia (bere eragina bereziki azpimarratzekoa da lehen albumetan: Aftermath, Between the Buttons edota Their Satanic Majesties Request). Urteak aurrera joan ahala, ordea, Jagger eta Richards tandemak hartu zuen taldearen gidaritza. 1969an Jones taldetik bota zuten eta hortik hiru astera hil zen. Jonesen ordezkoa, Mick Taylor, 1975era arte egon zen taldean eta bere ordez Ronnie Wood sartu zen. Wymanek taldea 1993an utzi zuen; Darryl Jones bere ordezkoa ez da taldekidea izan guztiz, grabaketetan eta biretan soilik jo izan du. Stewartek ofizialki taldekide izateari utzi zion 1963an, baina taldearen road manager eta pianojole izaten jarraitu zuen, 1985ean hil zen arte. 1982tik gerora, Chuck Leavell izan da taldearen teklatujole nagusia.

Arrakasta Europan lortu zuten lehenik, eta 60ko hamarkadaren hasieran "Britaniar Inbasioaren" buru izan ziren, kontrakulturaren ikur. Zinezko arrakasta internazionala 1965an lortu zuten, "(I Can't Get No) Satisfaction" (1965), "Get Off of My Cloud" (1965) eta "Paint It Black" (1966) kantak salmenten lehenengo postura iritsi baitziren.

Ipar Amerikan ere Erresuma Batuan 22 estudioko album (24 Ameriketako Estatu Batuetan), hamaika zuzeneko album (hamabi AEBetan), eta hainbat arrakasta album kaleratu dituzte. Mundu osoan zehar 200 milioi album inguru saldu dituztela estimatzen da. Sticky Fingers (1971) albumak Ameriketako Estatu Batuetako zerrendetan lehen postua lortu zuen, eta baita bere ondorengo beste zazpi albumek ere. Material berria duen album berriena A Bigger Bang da, 2005ean argitaratua. 1989an, The Rolling Stonesak Rock and Roll Hall of Famean sartu zituzten, eta 2004ean, Rolling Stone aldizkariaren Inoizko 100 Artista Onenen zerrendan 4. postua lortu zuten. 2008an, Billboard aldizkariaren "The Billboard Hot 100 Top All-Time Artists" zerrendako 10. postua lortu zuten, eta Billboard Hot 100 zerrendan bigarren artista arrakastatsuenaren postuan sailkatu zituzten.

The Rolling Stonesen agerpena jatorrizko blues urbanoaren oinarrizko pertsonek onartu dute, Chess Recordseko artista zen Muddy Watersek bezala, zeinak "Rollin' Stone" abestia idatzi zuen, taldearen izenaren jatorria duen abestia. The Rolling Stonesen hasierako materialaren zati gehiena R&B eta blues abestien bertsioak ziren arren, beraien errepertorioak beti eduki du rock and rolla. The Rolling Stonesen iraupena eta garrantzia, Robert Palmer kritiko eta musikologoaren esanetan, "erroak jatorri tradizionaletan dituztelako da, rhythm-and-bluesean eta soul musikan", "pop moda efimeroagoak joan eta etorri egiten diren bitartean".

 Taldekideak 

Gaur egungo taldekideak
 Mick Jagger – ahotsak eta koruak, gitarra akustiko eta elektrikoak, pianoa, harmonika, baxua, sintetizadorea, perkusioa, slide gitarra (1962ko apirila – gaur egun)
 Keith Richards – gitarra elektriko eta akustikoak, baxua, pianoa, koruak eta ahotsak (1962ko apirila - gaur egun)
 Ronnie Wood – slide, lap eta pedal steel gitarrak, gitarra elektriko eta akustikoak, baxua, saxofoia, bateria, koruak (1975eko martxoa – gaur egun)

Beste musikariak
 Darryl Jones – baxua (1993ko urtarrila – gaur egun)
 Chuck Leavell - teklatuak (1982ko maiatza - gaur egun)

Jatorrizko taldekideak
 Brian Jones – gitarrak, sitar, teklatuak, akordeoia, marimba, harmonika, dulzimerra, harpa, perkusioa, piccoloa, celloa, mandolina, saxofoia, koruak (1962ko apirila – 1969ko ekaina)
 Ian Stewart – pianoa, teklatuak, perkusioa (1962ko apirila – 1963ko maiatza; beste musikaria: 1964ko urtarrila – 1966ko abendua, 1968ko azaroa – 1985eko abuztua)
 Tony Chapman – bateria (1962ko apirila – 1963ko urtarrila)
 Dick Taylor – baxua (1962ko apirila-abendua)
 Bill Wyman – baxua, marimba, organoa, perkusioa, koruak (1962ko abendua – 1993ko urtarrila)
 Mick Taylor – gitarra elektriko, akustikoak eta slide guitarra, baxua, koruak (1969ko ekaina – 1974ko abendua)
 Charlie Watts – bateria, perkusioa (1963ko urtarrila – 2021eko abuztua)

Denbora-lerroa

 Diskografia 

Irteera dataIzenburuaSalmentak AEBBillboard1964ko apirilaren 16aThe Rolling Stones500 000#111964ko urriaren 17a12 x 5 (Bakarrik AEBn)500 000#31965eko urtarrilaren 15aThe Rolling Stones No.2500 000#51965eko otsailaren 13aThe Rolling Stones, Now! (Bakarrik AEBn)500 000#51965eko uztailaren 30aOut of Our HeadsMilioi bat#11965eko abenduaren 4aDecember's Children (And Everybody's) (Bakarrik AEBn)500 000#41966ko ekainaren 20aAftermath500 000#21967ko otsailaren 11aBetween the Buttons500 000#21967ko abenduaren 8aTheir Satanic Majesties Request500 000#21968ko abenduaren 6aBeggars BanquetMilioi bat#51969ko abenduaren 5aLet It Bleed2 milioi#31971ko apirilaren 23aSticky Fingers3 milioi#11972ko maiatzaren 12aExile on Main St.Milioi bat#11973ko abuztuaren 21aGoats Head Soup3 milioi#11974ko urriaren 18aIt's Only Rock'n'RollMilioi bat#11976ko apirilaren 23aBlack and BlueMilioi bat#11978ko ekainaren 9aSome Girls6 milioi#11980ko ekainaren 20aEmotional Rescue2 milioi#11981eko abuztuaren 24aTattoo You4 milioi#11983ko azaroaren 7aUndercoverMilioi bat#41986ko martxoaren 24aDirty WorkMilioi bat#41989ko abuztuaren 29aSteel Wheels3 milioi#31994ko uztailaren 11aVoodoo Lounge2 milioi#21997ko irailaren 29aBridges to BabylonMilioi bat#32005eko irailaren 5aA Bigger BangMilioi bat#32016ko abenduaren 2aBlue & Lonesome123.000#42023ko urriaren 20aHackney Diamonds - -

 Erreferentziak 

 Kanpo estekak 
  The Rolling Stones-en webgune ofiziala

Kategoria:The Rolling Stones
Kategoria:Ingalaterrako musika taldeak
Kategoria:1960ko hamarkadako musika taldeak
Kategoria:1970eko hamarkadako musika taldeak
Kategoria:1980ko hamarkadako musika taldeak
Kategoria:1990eko hamarkadako musika taldeak
Kategoria:2000ko hamarkadako musika taldeak
Kategoria:2010eko hamarkadako musika taldeak